Federalna televizija

Federalna televizija, poznata i kao Federalna TV ili FTV, javni je TV kanal kojim upravlja RTVFBiH. Program se emituje svakodnevno iz sjedišta RTVFBiH-a u Sarajevu. FTV je medijska kuća koja obuhvata radijsku produkciju, TV produkciju, sinhronizacije i prevod, obezbjeđivanje usluga, interneta i veb-portal. Televizijski program se na početku prikazivao na dva kanala (FTV1 i FTV2), a u aprilu 2003. je ukinut drugi program. Ovaj televizijski kanal emitira programe poput vijesti, emisija, dokumentarnih filmova, sporta, filmova i dječijih programa.

 Historija 
Federalna televizija počela je s radom 27. oktobra 2001. emitovanjem Dnevnika. Urednik prvog Dnevnika u 19:30 bio je Amarildo Gutić, s trajanjem od 35 minuta.

Od 2005. FTV počinje sinhronizovati i prevoditi razne animirane serije za djecu na bosanski jezik. Urednica sinhronizacija bila je Amina Hadžimejlić.

Od 2005. aktivan je i veb-sajt rtvfbih.ba, na kojem se može pratiti teletekst Federalne televizije, program televizije FBiH, program Radija FBiH, vremenska prognoza BiH, stanje na putevima.

Od 2001. funkcioniše i Radio Federacije Bosne i Hercegovine.

 Direktori 
 Jasmin Duraković (2001–2008)
 Džemal Šabić (2008–2025)
 Bakir Hadžiomerović (2025–danas)

 Program 
Federalna televizija emitira program 24 sata dnevno. FTV emitira od 5 do 7 sati program vlastite produkcije.

Informativni program
 Vijesti -  petominutni pregled aktuelnih vijesti (svakog dana u 08:00, 10:00 i 15:00)
 Dnevnik 1 - centralna informativna emisija (svakog dana u 12:00)
 Dnevnik 2 - centralna informativna emisija (svakog dana u 19:30)
 Dnevnik 3 -  centralna informativna emisija (svakog dana u 22:25)
 Federacija danas - (svakog dana u 17:00)
 Dnevnik D - informativna emisija sa gostima.

Dokumentarni program
 Dokumentarni četvrtak - dokumentarna emisija (četvrtkom u 20:30)
 Krvni delikti - dokumentarna emisija
 Mreža - dokumentarno-informativna emisija
 Odgovorite ljudima - dokumentarna emisija
 Plenum - dijaloška emisija

Zabavni program
 InDizajn s Mirjanom Mikulec
 Superpar
 Zelena panorama
 Svako dobro
 Minka Show

Dječiji program
 U zmajevom gnijezdu - emisija za djecu
 Nađi pronađi - TV-igra
 Neprovjereno - emisija za djecu
 Crtani filmovi

Filmski program
 Strani filmovi - (subotom u večernjim satima)
 Domaći filmovi - (radnim danima)

Serije nastale u produkciji FTV-a
 Viza za budućnost - 206 epizoda, 2002—2008
 Crna hronika - 200 epizoda, 2004—2006
 Lud, zbunjen, normalan - 144 epizode, 2007—2013
 Pečat - 12 epizoda, 2008
 Kriza - 24 epizode, 2013—2014
 Kotlina - 5 epizoda, 2022
 Na rubu pameti - 18 epizoda, 2022—2023
 Tender - 24 epizode, 2022—2023
 Znam kako dišeš - 6 epizoda, 2023
 Princ iz Eleja - 12 epizoda, 2023—2024

 Lokacija 
Sjedište Federalne televizije nalazi se u zgradi RTV Doma u Sarajevu. Tu se nalazi od početka prikazivanja TV i radio kanala.

 Također pogledajte 
 Mediji u Bosni i Hercegovini

Bilješke

 Vanjski linkovi 
 Službena stranica RTVFBiH

Kategorija:Bosanskohercegovačke TV-stanice
Kategorija:TV-stanice osnovane 2001.
Kategorija:Mediji u Sarajevu